Ποιότητα ζωής των ανθρώπων με νοητική ανεπάρκεια στη Κρήτη
Creators: name: Παπανικολάου, Σταυρούλα Ηλία
Publisher: name: Aristotle University of Thessaloniki
Year: 2019
Subjects: Νοητική ανεπάρκεια
Ποιότητα ζωής
Κρήτη
Intellectual disabilities
Quality of life
Crete

description: Μέσα από τη μέτρηση της ποιότητας ζωής των ατόμων με νοητική αναπηρία επιτυγχάνεται ο εντοπισμός των αναγκών που δεν έχουν καλυφθεί ακόμη και των τρόπων για τη κάλυψη τους, αλλά και ο προσδιορισμός των τομέων της ζωής του ατόμου που χαρακτηρίζονται από μια σχετική ποιότητα, με απώτερο στόχο τη διατήρηση της και τη συνέχιση της στήριξης του ατόμου στον τομέα αυτό. Η παρούσα έρευνα επικεντρώνεται στην αξιολόγηση ποιότητας ζωής ατόμων με νοητική αναπηρία, βασίζεται πάνω σε τέσσερις βασικές αρχές (Schalock &amp; Keith 1993)με τέσσερις δείκτες της ποιότητας ζωής: την ανεξαρτησία, την παραγωγικότητα, την κοινωνική ενσωμάτωση και το αίσθημα της ικανοποίησης. Σκοπός της παρούσας έρευνας είναι η αξιολόγηση των χαρακτηριστικών της ποιότητας ζωής των ανθρώπων με νοητική ανεπάρκεια που ζουν στη Κρήτη και η αναζήτηση των δεικτών ποιότητας ζωής που κυμαίνονται σε χαμηλά επίπεδα, προκειμένου να επέλθει η βελτίωση τους. Η πραγματοποίηση αυτής της μελέτης βασίστηκε πάνω στις αρχές και τους κανόνες της ποσοτικής έρευνας. Το δείγμα αποτελείται από 105 άτομα με νοητική ανεπάρκεια, ηλικίας 15 ετών και άνω που λαμβάνουν παροχές στήριξης και φροντίδας από επαγγελματίες υγείας/ εκπαίδευσης κλπ. Διαμεσολαβητές και εκτιμητές της ποιότητας ζωής τους, ήταν οι εργαζόμενοι εννέα (9) φορέων παροχής στήριξης ατόμων με νοητική ανεπάρκεια στη Περιφέρεια Κρήτης. Από την επεξεργασία των δεδομένων αναδείχθηκαν δυο δυσμενή κοινωνικά χαρακτηριστικά στα οποία φαίνεται σημαντική διαφοροποίηση από τον γενικό πληθυσμό. Το πρώτο αφορά στην εξάρτηση από άλλους (γονείς και εργαζόμενους) σε όλα τα βασικά ζητήματα της ζωής. Το δεύτερο, η απουσία κοινωνικών σχέσεων με μη ανάπηρους συνομηλίκους, αυτόνομων από την οικογένεια και το κοινωνικό περιβάλλον των γονιών. Τα χαρακτηριστικά αυτά φαίνεται ότι συνδέονται όχι μόνο με τους περιορισμούς της νοητικής ανεπάρκειας αλλά και με τον τρόπο που οι άνθρωποι αυτοί έζησαν και εκπαιδεύτηκαν στο οικογενειακό, κοινωνικό και εκπαιδευτικό περιβάλλον που ζουν. Λαμβάνοντας υπόψη τα περιβάλλοντα που συναναστρέφεται και αλληλεπιδρά ο έφηβος και ο ενήλικας με νοητική ανεπάρκεια τέθηκαν προτάσεις αναφορικά με παρεμβάσεις στο άτομο και την οικογένεια του και εστιάσαμε κυρίως σε παρεμβατικές πρακτικές στην κοινότητα και στο σχολικό περιβάλλον.
description: Through the measurement of the quality of life of people with intellectual disabilities, it is achieved to identify the needs that have not yet been covered and the ways to cover them, but also to identify the areas of life of the person identified by a relative quality, with the aim of maintaining and continuing to support the individual in this field. This research focuses on evaluating the quality of life of people with intellectual disabilities, based on four basic principles (Schalock &amp; Keith 1993) with four indicators of quality of life: independence, productivity, social inclusion and the feeling of satisfaction. The purpose of this research is to assess the quality of life characteristics of people with intellectual disabilities living in Crete and to search for quality of life indicators that range from low levels to improve them. The implementation of this study was based on the principles and rules of quantitative research. The sample consists of 105 people with mental disabilities, aged 15 years and over who receive support and care benefits from health/education professionals etc. Mediators and appraisers of their quality of life were the employees of nine (9) providers of support for people with intellectual disabilities in the region of Crete. The processing of the data revealed two adverse social characteristics in which it appears significant differentiation from the general population. The first concerns dependence on others (parents and employees) on all the basic issues of life. The second, the absence of social relations with non-disabled peers, autonomous from the family and the social environment of parents. These characteristics appear to be linked not only to the limitations of intellectual insufficiency but also to the way these people lived and trained in the family, social and educational environment they live in. Considering the environments that the adolescent and the adult interact with and interacts with intellectual disabilities, proposals were made regarding interventions in the individual and his family and focused mainly on interventionist practices in the community and school environment.